rejauldu/bengali-wikipedia huggingface dataset:
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  — তানভির • ১৪:৫৫, ১ নভেম্বর ২০২২ (ইউটিসি) উত্তর ধর্মপুর উচ্চ বিদ্যালয়   – (অপসারণের প্রস্তাবনা দেখুনলগ দেখুন) () নিবন্ধটি প্রায় ফাকা নিবন্ধ! কোন তাৎপর্য কোন তথ্যই নেই, গুগল করেও নিবন্ধ সম্পর্কে কোন তথ্য খুজে পাওয়া যাচ্ছেনা। এটি কোন বৃহৎ শিক্ষার্থীর প্রতিষ্ঠানও নয়, শতবর্ষী পুরনো কোন প্রতিষ্ঠানও নয়। মাধ্যমিক বিদ্যালয়ের নিবন্ধ হওয়ায় এটি স্বয়ংক্রিয়ভাবে উল্লেখযোগ্যও হবেনা। সর্বোপরি নিবন্ধ অপসারণ করা উচিত হবে। Deloar Akram (আলাপ • অবদান • লগ) ১৯:৪৬, ৩১ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রামিন গণেশরাম (জন্ম: ২১ জুন, ১৯৬৮) একজন মার্কিন সাংবাদিক ও রন্ধনসম্পর্কীয় ইতিহাসবিদ। তিনি বহুসাংস্কৃতিক মার্কিন ইতিহাস ও ঐতিহাসিক খাদ্য সম্পর্কিত তার কাজের জন্য পরিচিত।   প্রাথমিক জীবন ও শিক্ষা  গণেশরাম নিউ ইয়র্ক সিটিতে ত্রিনিদাদীয় বাবা ও ইরানি মায়ের ঘরে জন্মগ্রহণ করেন। তিনি স্টুইভেস্যান্ট হাই স্কুল অফ সায়েন্সে পড়াশোনা করেছেন এবং ম্যানহাটনে অবস্থিত কলম্বিয়া বিশ্ববিদ্যালয় থেকে সাংবাদিকতায় স্নাতকোত্তর ডিগ্রি অর্জন করেছেন। পরে তিনি নিউ ইয়র্ক সিটির ইনস্টিটিউট অফ কুলিনারি এডুকেশন  তে প্রশিক্ষণ নেন, যেখানে তিনি একজন শেফ প্রশিক্ষক হিসেবেও কাজ করেছেন।   তথ্যসূত্র   বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন লেখক বিষয়শ্রেণী:মার্কিন খাদ্য বিষয়ক লেখিকা বিষয়শ্রেণী:মার্কিন রান্নার বইয়ের লেখক বিষয়শ্রেণী:মার্কিন নারী শিশুসাহিত্যিক বিষয়শ্রেণী:নিউ ইয়র্ক শহরের লেখক বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:ইরানি বংশোদ্ভূত মার্কিন ব্যক্তি বিষয়শ্রেণী:মার্কিন শিশুসাহিত্যিক বিষয়শ্রেণী:ত্রিনিদাদ ও টোবাগো বংশোদ্ভূত মার্কিন ব্যক্তি
তবিবর রহমান সর্দার বাংলাদেশ আওয়ামী লীগের প্রবীণ রাজনীতিবিদ ও ১৯৭১ সালে বাংলাদেশের স্বাধীনতা যুদ্ধের সংগঠক ছিলেন। তিনি যশোর-৫ ও যশোর-১ আসন থেকে নির্বাচিত সংসদ ছিলেন।   জন্ম ও প্রাথমিক জীবন  তবিবর রহমান সরদার ১ মে ১৯৩২ সালে  ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোর জেলার শার্শা উপজেলার বারিপোতা গ্রামে জন্মগ্রহণ করেন। তার পিতা মতিয়ার রহমান সরদার ও মাতা রাবেয়া খাতুন।  কর্মজীবন তবিবর রহমান সরদার তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি বাংলাদেশ আওয়ামী লীগের প্রার্থী হিসেবে ১৯৭০ সালে পাকিস্তান প্রাদেশিক পরিষদ নির্বাচনে (এম সি এ) বিপুল ভোটে নির্বাচিত হয়েছিলেন। স্বাধীন বাংলায় ১৯৭৩ সালে প্রথম জাতীয় সংসদ নির্বাচনে যশোর-৫ আসন থেকে সংসদ সদস্য নিরবাচিত হয়েছিলেন। এরপর তিনি ১৯৯১ সালের পঞ্চম জাতীয় সংসদ নির্বাচনে ও জুন ১৯৯৬ সালের সপ্তম জাতীয় সংসদ নির্বাচনে যশোর-১ আসন থেকে নির্বাচিত সংসদ ছিলেন। তবিবর রহমান সরদার ১৯৯৬ সালে হতে ২০০১ সাল পর্যন্ত পরিবেশ ও বন  মন্ত্রণালয় সম্পর্কি ত স্থায়ী কমিটির সভাপতি দায়িত্ব পালন করেন।    মৃত্যু  তবিবর ২০১০ সালের ৩ এপ্রিল তিনি মারা যান।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০১০-এ মৃত্যু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:যশোর জেলার রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ধিবেহী ভাষা (, উচ্চারণ: ধিৱেহী) বা দিবেহী ভাষা হলো একটি ইন্দো-ইউরোপীয় ভাষাপরিবারের ইন্দো-আর্য শাখার একটি ভাষা যা মালদ্বীপের রাষ্ট্রভাষা। বর্তমানে বিশ্বে এ ভাষার ব্যবহারকারীর সংখ্যা প্রায় চার লক্ষ্যের কাছাকাছি, যার অধিকাংশই মালদ্বীপের মানুষ।   বিস্তার  সাধারণত মালদ্বীপে ধিবেহী ভাষায় কথাবলা মানুষের সংখ্যা আনুমানিক সাড়ে তিন লক্ষ এর চেয়েও বেশি। ধিবেহী ভাষায় মালদ্বীপের প্রায় সকল মানুষ কথাবার্তা করে এবং এটিই হলো মালদ্বীপের একমাত্র জাতীয় ভাষা। মালদ্বীপ ছাড়াও আরও কিছু স্থানে এ ভাষা ব্যবহার করা হয়ে থাকে, তার মধ্যে ভারতের লক্ষদ্বীপ এলাকার মিনিকয় দ্বীপ অন্যতম। আনুমানিক এ এলাকায় ধিবেহী ভাষায় কথা বলা মানুষের সংখ্যা প্রায় দশ হাজারের মতো।   ইতিহাস   লিখন পদ্ধতি    তথ্যসূত্র    বহিঃসংযোগ      Dhivehi Academy  Mahal Unit Press Minicoy  Unicode standard for Middle Eastern scripts    বিষয়শ্রেণী:ইন্দো-আর্য ভাষাসমূহ বিষয়শ্রেণী:মালদ্বীপের ভাষা বিষয়শ্রেণী:ভারতের ভাষা বিষয়শ্রেণী:ধিবেহী
থাম্ব|সন্ধ্যা মেন্ডোনকা, ভারতীয় লেখিকা ও প্রকাশক সন্ধ্যা মেন্ডোনকা হলেন একজন ভারতীয় লেখিকা, সম্পাদক এবং প্রকাশক। তিনি ভারতের কর্ণাটক রাজ্যের বেঙ্গালুরুতে জন্মগ্রহণ করেছিলেন। তিনি সেন্ট জোসেফস কলেজ অফ আর্টস অ্যান্ড সায়েন্স থেকে অর্থনীতি, রাষ্ট্রবিজ্ঞান ও সমাজবিজ্ঞানে বিএ এবং বেঙ্গালুরু বিশ্ববিদ্যালয় থেকে আন্তর্জাতিক সম্পর্কে গবেষণাপূর্বক রাষ্ট্রবিজ্ঞানে এমএ অর্জন করেছেন।  তিনি ভারতীয় বিদ্যা ভবন থেকে জনসংযোগে ডিপ্লোমা অর্জন করেছেন এবং বর্তমানে বেঙ্গালুরুতে থাকেন।   শিল্পকর্ম  ২০১৭ সালে দুটি উদ্যোগ একত্রিত করে মেন্ডোনকা রেইনট্রি নারী সাংস্কৃতিক উৎসবের  আয়োজন করেছিলেন। বেঙ্গালুরুর রবীন্দ্র কলাক্ষেত্রে তিন দিনেরও বেশি সময় ধরে অনুষ্ঠিত এই উৎসবে ২০০ জনেরও বেশি শিল্পী অংশগ্রহণ করেছিলেন। উৎসবে ৬০০০ জনেরও বেশি লোক অংশ নিয়েছিল।  ২০১৭ সালের নভেম্বরে এর দ্বিতীয় সংস্করণটি এসডিজির জন্য জাতিসংঘের অংশীদারীতে নিবন্ধিত হয়েছে।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কর্ণাটকের লেখিকা বিষয়শ্রেণী:ব্যবসায় ভারতীয় নারী বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী
স্বামী  গম্ভীরানন্দ () ( জন্ম: ১৮৯৯ - মৃত্যু: ২৭ ডিসেম্বর  ১৯৮৮) রামকৃষ্ণ মঠ ও মিশনের একাদশ অধ্যক্ষ।  অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯, পৃষ্ঠা ১০৬,   স্বামী গম্ভীরানন্দের জন্ম বর্তমানের বাংলাদেশের শ্রীহট্টের সাধুহাটিতে। কলকাতার  স্কটিশ চার্চ কলেজে পড়ার সময় তার সমসাময়িক ছিলেন সজনীকান্ত দাস ও গোপাল হালদার। ১৯২৩ খ্রিস্টাব্দে তিনি শ্রীরামকৃষ্ণ সংঘে যোগ দেন। তার শিক্ষা, ব্রহ্মচর্য ও সন্ন্যাস সবই মহারাজ স্বামী শিবানন্দের কাছে। ১৯২৯-৩১ খ্রিস্টাব্দে তাঁকে বিশেষ দায়িত্ব দিয়ে "উদ্বোধন" এ পাঠানো হয়। ১৯৩৫ খ্রিস্টাব্দ পর্যন্ত তিনি প্রধানত দেওঘর বিদ্যাপীঠে ছিলেন। ১৯৫৩ খ্রিস্টাব্দ হতে ১৯৬৩ খ্রিস্টাব্দ পর্যন্ত তিনি ছিলেন অদ্বৈত আশ্রমের অধ্যক্ষ। ইংরাজী মাসিক পত্রিকা 'প্রবুদ্ধ ভারত' এর সম্পাদক হিসাবেও কাজ করেছেন। পরে ১৯৬৬ খ্রিস্টাব্দে তিনি মঠ ও মিশনের  সাধারণ সম্পাদক, ১৯৭৯ খ্রিস্টাব্দে সহকারী অধ্যক্ষ ও এপ্রিল ১৯৮৫ খ্রিস্টাব্দে অধ্যক্ষপদে বৃত হন। তার রচিত ও সম্পাদিত গ্রন্থ গুলি হল-   'স্তব কুসুমাঞ্জলি'  'উপনিষদ গ্রন্থাবলী (৩ ভাগ)  'সিদ্ধান্তলেশ সংগ্রহ'  'শ্রীরামকৃষ্ণ ভক্তিমালিকা'   'কঃ পন্থা'  'এইট উপনিষদস্ : উইথ শঙ্করস্ কমেন্টরি'  'আপস্টলস্ অফ শ্রীরামকৃষ্ণ '  'হোলি মাদার শ্রীসারদা দেবী' 'হিস্ট্রি অফ দি রামকৃষ্ণ মঠ অ্যান্ড মিশন' ইত্যাদি ।  ১৯৮৮ খ্রিস্টাব্দে ২৭ শে ডিসেম্বর অধ্যক্ষপদে থাকাকালে প্রয়াত হন।   তথ্যসূত্র   বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:রামকৃষ্ণ মিশনের অধ্যক্ষ বিষয়শ্রেণী:রামকৃষ্ণ মিশনের সন্ন্যাসী বিষয়শ্রেণী:বাঙালি লেখক বিষয়শ্রেণী:১৮৮৯-এ জন্ম বিষয়শ্রেণী:১৯৮৮-এ মৃত্যু বিষয়শ্রেণী:খুলনা জেলা বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় ধর্মীয় লেখক বিষয়শ্রেণী:কলকাতার পণ্ডিত
ইফতকার আহমেদ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জাতীয় কংগ্রেস দলের সদস্য হিসাবে রাজৌরি বিধানসভা কেন্দ্রের প্রতিনিধিত্ব করছেন।   আরও দেখুন    ২০২৪ জম্মু ও কাশ্মীর বিধানসভা নির্বাচন  জম্মু ও কাশ্মীর বিধানসভা   তথ্যসূত্র   বিষয়শ্রেণী:রাজৌরি জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
আমি জেল থেকে বলছি হচ্ছে ২০০৫ সালের বাংলাদেশী মারপিটধর্মী চলচ্চিত্র। চলচ্চিত্রটি কৃতাঞ্জলী চলচ্চিত্রের ব্যনারে প্রযোজনা করেছেন অভিনেতা মান্না। এটি পরিচালনা করেছেন মালেক আফসারী। এতে শ্রেষ্ঠাংশে অভিনয় করেছেন মান্না, মৌসুমী, মিশা সওদাগর, ও ওমর সানী।এটি শ্রীহরির তেলেগু মুভি ganapathi এর আনঅফিশিয়াল রিমেক  চলচ্চিত্রটি ২০০৫ সালের ৪ঠা অক্টোবর বাংলাদেশে মুক্তি পায়। মুক্তির পর ছবিটি হিট হয়। মান্না ৮ম মেরিল-প্রথম আলো পুরস্কারে শ্রেষ্ঠ চলচ্চিত্র অভিনেতা বিভাগে মনোনয়ন লাভ করেন।   কুশীলব   মান্না - মোঃ ওমর ফারুক  মৌসুমী  মিশা সওদাগর  ওমর সানী  খলিল - ওমরের বাবা   সঙ্গীত  আমি জেল থেকে বলছি চলচ্চিত্রের সঙ্গীত পরিচালনা ও সুরারোপ করেছেন ইমন সাহা। গানে কণ্ঠ দিয়েছেন সামিনা চৌধুরী, আসিফ আকবর, মমতাজ বেগম, সাব্বির, কানিজ সুবর্ণা, মিমি ও আরিফ।   পুরস্কার ও মনোনয়ন  মেরিল-প্রথম আলো পুরস্কার  শ্রেষ্ঠ চলচ্চিত্র অভিনেতা - মান্না (মনোনীত)   উল্লেখ্য  আমি জেল থেকে বলছি চিত্রনায়ক মান্না প্রযোজিত ৬ষ্ঠ চলচ্চিত্র।   তথ্যসূত্র    বহিঃসংযোগ      বিষয়শ্রেণী:২০০৫-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:মালেক আফসারী পরিচালিত চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
কাজলা ইউনিয়ন বাংলাদেশের বগুড়া জেলার সারিয়াকান্দি উপজেলার একটি ইউনিয়ন।  অবস্থান  কাজলা ইউনিয়নের পশ্চিমে হাটশেরপুর ও সারিয়াকান্দি ইউনিয়ন, দক্ষিণে কর্ণিবাড়ী ইউনিয়ন, পূর্বে জামালপুর জেলার মাদারগঞ্জ উপজেলা ও উত্তরে চালুয়াবাড়ী ইউনিয়ন অবস্থিত।  আয়তন  এই ইউনিয়নের মোট আয়তন ৬৬.৪৮ বর্গকিলোমিটার।  জনসংখ্যা  এই ইউনিয়নের মোট জনসংখ্যা ১৬,৭৬০ জন।   প্রশাসনিক কাঠামো  ইউনিয়নটি ১৩টি গ্রাম ও ১১টি মৌজা নিয়ে গঠিত।   শিক্ষা ব্যবস্থা  এই ইউনিয়নে ৯টি প্রাথমিক বিদ্যালয়, ২টি উচ্চ বিদ্যালয়, ১টি কলেজ ও ৯টি মাদ্রাসা রয়েছে।   হাট-বাজার  এখানে, মোট ৭টি হাটবাজার রয়েছে।  জনপ্রতিনিধি  ইউনিয়নের বর্তমান চেয়ারম্যান রাশেদ রউফ।   ধর্মীয় উপাসনালয়  অত্র ইউনিয়নে ৪৫টি মসজিদ ও ২টি মন্দির রয়েছে।  তথ্যসূত্র
তিস্তা টেংরা বা তিস্তা বাতাসি (বৈজ্ঞানিক নাম: Batasio batasio) (ইংরেজি: Tista Batasio) হচ্ছে Bagridae পরিবারের Batasio গণের একটি স্বাদুপানির মাছ।  বর্ণনা  বিস্তৃতি এই প্রজাতির মাছ বাংলাদেশ, ভারত এবং নেপালে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনো হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Talwar, P.K. and A.G. Jhingran (1991) Inland fishes of India and adjacent countries. Volume 2., A.A. Balkema, Rotterdam.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ
মাওলানা মো. নুরুল ইসলাম ( ১৯৩১ - ১১ নভেম্বর ২০১৮) বাংলাদেশ আওয়ামী লীগের রাজনীতিবিদ ছিলেন। তিনি জামালপুর-৪ (সরিষাবাড়ি) আসন থেকে ১৯৯৬ সালে সপ্তম জাতীয় সংসদ নির্বাচনে সংসদ সদস্য নির্বাচিত হন এবং শেখ হাসিনার প্রথম মন্ত্রিসভার ধর্ম বিষয়ক মন্ত্রণালয়ের প্রতিমন্ত্রী ছিলেন।  প্রাথমিক ও কর্মজীবন নুরুল ইসলাম  ১৯৩১ সালে তৎকালীন ব্রিটিশ ভারতের জামালপুরের সরিষাবাড়ী র পাখিমারা গ্রামে জন্মগ্রহণ করেন। তিনি ১৯৭১ সালে জামালপুর জেলার সরিষাবাড়ি থানার পোগলদিঘা উচ্চ বিদ্যালয়ের শিক্ষক ছিলেন।   রাজনৈতিক জীবন  নুরুল ইসলাম বাংলাদেশের প্রথম উপজেলা পরিষদ নির্বাচনে জাতীয় পার্টি থেকে সরিষাবাড়ী উপজেলা পরিষদের চেয়ারম্যান নির্বাচিত হন। নব্বইয়ের দশকে আওয়ামী লীগে যোগদান করেন।  ১২ জুন ১৯৯৬ সালের সপ্তম জাতীয় সংসদ নির্বাচনে নৌকা প্রতীকে বিএনপির সাবেক মহাসচিব ব্যারিস্টার আবদুস সালাম তালুকদারের সাথে প্রতিদ্বন্দ্বিতা করে জামালপুর-৪ আসন থেকে সংসদ সদস্য নির্বাচিত হন।  শেখ হাসিনার প্রথম মন্ত্রিসভার তিনি ধর্ম বিষয়ক মন্ত্রণালয়ের প্রতিমন্ত্রীর দায়িত্ব পালন করেন।  মৃত্যুর পূর্ব পর্যন্ত তিনি জামালপুর জেলা আওয়ামী লীগের উপদেষ্টা ও জেলা ফার্টিলাইজার অ্যাসোসিয়েশনের সভাপতি হিসেবে দায়িত্ব পালন করেন।   বিতর্ক  নুরুল ইসলাম ১৯৭১ সালের মুক্তিযুদ্ধে বিতর্কিত ভূমিকায় রাজাকার ছিলেন। যে কারণে সাবেক সংসদ সদস্য ও মন্ত্রী হওয়ার পরও জাতীয় সংসদ ভবনের দক্ষিণ প্লাজায় গার্ড অব অনার ও জানাজার নামাজ হয়নি।   মৃত্যু  নুরুল ইসলাম ১১ নভেম্বর ২০১৮ ঢাকা এভারকেয়ার হাসপাতাল মৃত্যুবরণ করেন।  তথ্যসূত্র  বিষয়শ্রেণী:১৯৩০-এর দশকে জন্ম বিষয়শ্রেণী:২০১৮-এ মৃত্যু বিষয়শ্রেণী:বাংলাদেশের ধর্ম প্রতিমন্ত্রী বিষয়শ্রেণী:জামালপুর জেলার রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ
সংগ্রামপুঞ্জি জলপ্রপাত বাংলাদেশের সিলেট জেলার গোয়াইনঘাট উপজেলার অন্তর্গত একটি  জলপ্রপাত। সিলেট শহর থেকে ৬২ কিলোমিটার উত্তর-পূর্ব দিকে, ভারতের মেঘালয় সীমান্ত ঘেঁষে খাসিয়া-জৈন্তা পাহাড়ের পাদদেশে জাফলং জিরো পয়েন্ট থেকে প্রায় ১ কি.মি. পশ্চিমে অবস্থিত সংগ্রামপুঞ্জি জলপ্রপাত। এখানে পাহাড়, জলপ্রপাত এবং নদীর সম্মিলন স্থানটিকে পর্যটকদের নিকট আকর্ষনীয় করে তুলেছে।   বিবরণ  জলপ্রপাতটি বাংলাদেশের সিলেটের সীমান্তবর্তি পর্যটন এলাকা জাফলংয়ে অবস্থিত। এর অপর পাশে ভারতের ডাওকি অঞ্চলের পাহাড়সারি।  জাফলং-এর বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর জুড়ে রয়েছে ৫টি খাসিয়াপুঞ্জী।জাফলংয়ে বনবিভাগের ৫৩৭ একর ভূমিতে গ্রীণ পার্ক হচ্ছে (গুগল ক্যাশ), সিলেটনিউজ২৪.কম, ৮ এপ্রিল ২০১১; পরিদর্শনের তারিখ: এপ্রিল ২২, ২০১১ খ্রিস্টাব্দ। আদমশুমারী অনুযায়ী জাফলং-এ ১,৯৫৩ জন খাসিয়া উপজাতি বাস করেন।গোয়াইনঘাট উপজেলা, আবদুল হাই আল-হাদী, বাংলাপিডিয়া; সংস্করণ ২.০.০। প্রকাশকাল: ২০০২। সিডি সংস্করণ। বাংলাদেশ এশিয়াটিক সোসাইটি, ঢাকা। পরিদর্শনের তারিখ: এপ্রিল ২১, ২০১১। জলপ্রপাতটি সংগ্রামপুঞ্জিতে অবস্থিত বলে এটি সংগ্রামপুঞ্জি জলপ্রপাত নামে সমধিক পরিচিত।   দর্শনীয় বিষয়  ভারত সীমান্ত-অভ্যন্তরে থাকা ডাউকির উঁচু পাহাড়শ্রেণী  থেকে নেমে আসা একটি ঝরণা হলো সংগ্রামপুঞ্জি জলপ্রপাতের উৎস। পর্যটকদের অন্যতম আকর্ষণ। মৌসুমী বায়ুপ্রবাহের ফলে বর্ষাকালে  প্রবল বৃষ্টিপাতে প্রান ফিরে পায় জলপ্রপাতটি, আর হয়ে ওঠে জলে টইটম্বুর। জলপ্রপাতের পানির স্বচ্ছতাও এর আকর্ষণের অন্যতম কারণ। তাছাড়া পাহাড়ের মাথায় মেঘের দৃশ্যও যথেষ্ট মনোরম। বৃষ্টির সময় মেঘ, বৃষ্টি, পাহাড়, নদীর স্বচ্ছধারা  এক  অপার্থিব মায়াবি সৌন্দর্য্যের অবতারনা করে। তাই অনেকে কাছে এটি মায়াবী ঝর্ণা নামেও পরিচিত।  কয়েক ধাপবিশিষ্ট প্রপাতটির  খানিকটা দূর থেকেই এর  পাহাড় বেয়ে নেমে আসা পানির গর্জন কানে আসে। সামনে যেতেই চোখে পড়ে গাছ, পাথর আর পানির অপূর্ব মেলবন্ধন। পাহাড়ের গা-বেয়ে বেশ কয়েকটি ধারায় নেমে আসে স্বচ্ছ পানির স্রোত। কখনো সবুজ ঝোপের ভেতর দিয়ে, কখনোবা নগ্ন পাথরের বুক চিরে নেমে আসে এ ধারা। ঝরনার জল এসে জমা হয়ে ছোট্ট পুকুরের মতো সৃষ্টি হয়েছে নিচে, যার তিন দিকেই রয়েছে বড় বড় পাথরের চাই। বর্ষাকালে সৌন্দর্যপ্রেমী সবার সমাগমে মুখরিত হয়ে ওঠে প্রপাতটি।  তবে এখনও মাধবকুণ্ড বা বিছনাকান্দির মতো পরিচিতি না পাওয়ায় ভিড় তুলনামূলক কম হয়।   যাতায়াত ব্যবস্থা  ১৯৮০'র দশকে সিলেটের সাথে জাফলং-এর ৫৫ কিলোমিটার সড়ক তৈরি হওয়ার মাধ্যমে দেশের অন্যান্য সকল অঞ্চল থেকে এই এলাকার সাথে সড়ক-যোগাযোগ প্রতিষ্ঠিত হয়। সড়কপথে সিলেট সদর থেকে জাফলং-এর দূরত্ব ৫৬ কিলোমিটার। জাফলং জিরো পয়েন্টে অবস্থিত পিয়াইন নদী বোটে পাড়ি দিয়ে যেতে হয় সংগ্রামপুঞ্জিতে। বর্ষাকালে  জলপ্রপাতের সামনে পর্যন্ত বোট যাতায়াত করলেও শুকনা মৌসুমে বোট থেকে নেমে ১০/১৫ মিনিট হাটলেই পাওয়া যাবে সংগ্রামপুঞ্জি জলপ্রপাত।   আরও দেখুন  বাংলাদেশের জলপ্রপাতসমূহের তালিকা।   তথ্যসূত্র    বহিঃসংযোগ    সিলেট জেলা তথ্য বাতায়নে জাফলং-এর বিবরণ (গণপ্রজাতন্ত্রী বাংলাদেশ সরকার)  উইকশনারী বাংলায় জাফলং ভুক্তি  জাফলং-এর পরিবেশ সংরক্ষণের ব্যাপারে আইনি নথি  জাফলং-এর পরিবেশ সংরক্ষণের ব্যাপারে আইনি নথি  অন্য উইকিপিডিয়ায় পূর্ব জাফলং ইউনিয়ন বিষয়ক নিবন্ধ  অন্য উইকিপিডিয়ায় পশ্চিম জাফলং ইউনিয়ন বিষয়ক নিবন্ধ  বিষয়শ্রেণী:বাংলাদেশের জলপ্রপাত বিষয়শ্রেণী:সিলেট জেলার দর্শনীয় স্থান বিষয়শ্রেণী:সিলেট জেলার ভূগোল বিষয়শ্রেণী:গোয়াইনঘাট উপজেলা
গামরার যুদ্ধ খালিদ বিন ওয়ালিদ ও বুজাখার অবশিষ্ট সেনাদের মধ্যে বুজাখা থেকে ২০ মাইল দূরে সংঘটিত হয়।  অনলাইন সূত্র A.I. Akram, The Sword of Allah: Khalid bin al-Waleed, His Life and Campaigns Lahore, 1969   তথ্যসূত্র    A.I. Akram, The Sword of Allah: Khalid bin al-Waleed, His Life and Campaigns, Nat. Publishing. House, Rawalpindi (1970) .  বিষয়শ্রেণী:খালিদ বিন ওয়ালিদের যুদ্ধ বিষয়শ্রেণী:রাশিদুন খিলাফত জড়িত লড়াই
নৌবাহিনী মেডিকেল কলেজ, চট্টগ্রাম বাংলাদেশের চট্টগ্রামের বানৌজা ঈসা খানের অভ্যন্তরে অবস্থিত একটি বেসরকারি মেডিকেল কলেজ। এটি ২০২৪ সালে স্থাপিত হয়। এবং ২০২৪ অ্যাকাডেমিক বর্ষ থেকে পূর্ণ কার্যক্রম শুরু করবে। এটি বাংলাদেশ নৌবাহিনীর নৌ কল্যাণ ফাউন্ডেশন কর্তৃক পরিচালিত।   তথ্য সূত্র    বহিঃসংযোগ     বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:২০২৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০২৪-এ বাংলাদেশে প্রতিষ্ঠিত বিষয়শ্রেণী:চট্টগ্রাম জেলার মেডিকেল কলেজ বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান বিষয়শ্রেণী:চট্টগ্রামের হাসপাতাল বিষয়শ্রেণী:বাংলাদেশ সশস্ত্র বাহিনীর শিক্ষা ও প্রশিক্ষণ প্রতিষ্ঠান বিষয়শ্রেণী:বাংলাদেশ সশস্ত্র বাহিনীর মেডিকেল কলেজ
মাইকেল হ্যাজেল (জন্ম ১২ ডিসেম্বর ১৯৭৬) একজন অস্ট্রেলীয় স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।    তথ্যসূত্র    বহিঃসংযোগ     বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:অস্ট্রেলিয়ার অলিম্পিক মল্লক্রীড়াবিদ বিষয়শ্রেণী:অস্ট্রেলীয় পুরুষ স্প্রিন্টার বিষয়শ্রেণী:২০০০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
আগত্তিয়াম () আকাত্তিয়াম নামেও বানান করা হয়, তামিল ঐতিহ্য অনুসারে, তামিল ব্যাকরণের প্রথম বই ছিল। বর্তমানে পাঠ্যটি পাওয়া যায় না, ঐতিহ্যগতভাবে বিশ্বাস করা হয় যে এটি প্রথম সঙ্গমে, আগত্তিয়ার (অগস্ত্য) কর্তৃক বারোজন ছাত্রকে সংকলিত এবং শেখানো হয়েছিল। আকাত্তিয়ামের কিছু টিকে থাকা শ্লোক মধ্যযুগীয় ভাষ্যগুলোতে উদ্ধৃত করা হয়েছে।Kamil V. Zvelebil, Companion Studies to the History of Tamil Literature [New York: E. J. Brill, 1992), p246  তামিল হিন্দু পণ্ডিতদের মধ্যযুগীয় ভাষ্যে ঋষি আগাত্তিয়ার (অগস্ত্য), তামিল ভাষা সৃষ্টির বা দেবতা শিবের কাছ থেকে শেখার জন্য বিভিন্নভাবে কৃতিত্ব দেওয়া হয়। বিপরীতে, মধ্যযুগের তামিল বৌদ্ধ পণ্ডিতদের মতে, এই ঋষি অবলোকিতের কাছ থেকে তামিল শিখেছিলেন। এই কিংবদন্তির উল্লেখ আছে অকিত্তি জাতক এবং তামিল বৌদ্ধ মহাকাব্যে। টোলকপ্পিয়াম বা সঙ্গম সাহিত্যের বারদিক কবিতায় ঋষির নাম বা আগত্তিয়াম পাঠের সরাসরি কোনো উল্লেখ নেই।  টোলকাপ্পিয়ার (উপাধি), টোলকাপ্পিয়ামের লেখক, যা প্রাচীনতম বর্তমান তামিল ব্যাকরণ, বিভিন্ন ঐতিহ্য দ্বারা বিশ্বাস করা হয় যে তিনি আগাত্তিয়ারের বারোজন শিষ্যদের একজন। টোলকাপ্পিয়ার দ্বিতীয় সঙ্গমের সময় বসবাস করতেন এবং টিকে থাকা টোলকাপ্পিয়ামের প্রণেতা বলে ধারণা করা হয়।  আগত্তিয়ামের প্রসঙ্গটি সঙ্গম কিংবদন্তিতে রয়েছে। সঙ্গমের আক্ষরিক অর্থ "সমাবেশ, সভা, ভ্রাতৃত্ব, একাডেমি"। ডেভিড ডিন শুলম্যান - তামিল ভাষা ও সাহিত্যের একজন পণ্ডিতের মতে, তামিল ঐতিহ্য বিশ্বাস করে যে সঙ্গম সাহিত্য তিনটি যুগে সুদূর প্রাচীনকালে উদ্ভূত হয়েছিল, যার প্রতিটি বহু সহস্রাব্দ ধরে বিস্তৃত। প্রথমটির শিকড় রয়েছে হিন্দু দেবতা শিব, তার পুত্র মুরুগান, কুবের এবং খ্যাতিমান ঋগ্বেদিক কবি অগস্ত্য সহ ৫৪৫ ঋষিদের মধ্যে। কিংবদন্তি অনুযায়ী, প্রথম একাডেমি, ৪ সহস্রাব্দেরও বেশি সময় ধরে বিস্তৃত ছিল এবং আধুনিক শহর মাদুরাইয়ের দক্ষিণে বেশ দূরে অবস্থিত ছিল, তবে পরে এটি "সমুদ্রে বিলীন হয়েছিল", বলে শুলমান জানান। দ্বিতীয় একাডেমি, এর সভাপতিত্বেও অতি দীর্ঘজীবী অগস্ত্য, পূর্ব সমুদ্রতীরবর্তী কপাটপুরমের কাছে ছিল এবং তিন সহস্রাব্দ স্থায়ী হয়েছিল। এটি বন্যায় গ্রাস করেছে। দ্বিতীয় সঙ্গম থেকে, কিংবদন্তি বলে, আকাত্তিয়াম এবং টোলকাপ্পিয়াম টিকে ছিল এবং তৃতীয় সঙ্গম পণ্ডিতদের পথ দেখিয়েছিল। অগস্ত্য এই অধিবেশন আহ্বান করেন এবং অগত্তিয়াম রচনা করেন। ঋগ্বেদে উল্লিখিত বৈদিক সাহিত্যের সাতজন শ্রদ্ধেয় ঋষিদের একজন অগস্ত্য।   টিকে থাকা শ্লোক  আগাত্তিয়ামের কয়েকটি শ্লোক মধ্যযুগীয় টোলকাপ্পিয়াম, ইয়াপ্পারুনকালাম বিরুত্তি এবং নান্নুলের ভাষ্যগুলোতে উদ্ধৃত করা হয়েছে। ১৩শ শতাব্দীর মায়িলানাতারের নান্নুলের ভাষ্যে আগত্তিয়ামটি ১৮ বার উদ্ধৃত হয়েছে। Jean Luc Chevillard, "The Pantheon of Tamil Grammarians: A Short History of the Myth of Agastya's Twelve Disciples", in Écrire et transmettre en Inde classique, ed. Gérard Colas et Gerdi Gerschheimer, Études thématiques, 23 [Paris: École française d'Extrême-Orient, 2009], p264 তবে এই শ্লোকগুলোর সত্যতা অনিশ্চিত।  কামিল জেভেলিবিল বলেছেন: "নান্নুলের উপর মায়িলৈনাটরের ভাষ্য, এবং একই ব্যাকরণের কানকারনামাচ্চিবায়ারের জৌলুশ, আমরা অসম দৈর্ঘ্যের ষোলটি সংক্ষিপ্ত সূত্র দেখতে পাই (সমস্ত ৪৮টি লাইনে) যা সম্ভবত একটি পুরানো ব্যাকরণের প্রকৃত খণ্ডসমূহ, হয়ত তা আগত্তিয়ামের।"Kamil V. Zvelebil, Companion Studies to the History of Tamil Literature [New York: E. J. Brill, 1992), p246   আরও দেখুন   টোলকপ্পিয়াম  সঙ্গম সাহিত্য   তথ্যসূত্র   বিষয়শ্রেণী:তামিল হিন্দু সাহিত্য বিষয়শ্রেণী:তামিল সাহিত্য
লা প্লাতা (স্পেনীয় ভাষায়: La Plata) পূর্ব আর্জেন্টিনার একটি শহর। এটি দেশটির বুয়েনোস আইরেস প্রদেশের রাজধানী এবং রিও দে লা প্লাতা নদীর মোহনা থেকে ৯ কিলোমিটার দূরে বুয়েনোস আইরেস শহরের কাছে অবস্থিত। এটি একটি আধুনিক ও পরিকল্পিত শহর। ৫ বর্গকিমি বর্গাকার ভূমির উপর এটি গড়ে তোলা হয়েছে। শহরটির রাস্তাগুলি চওড়া এবং এখানে অনেক নগর উদ্যান ও উন্মুক্ত চত্বর আছে। এটি মূলত একটি প্রশাসনিক কেন্দ্র ও বিশ্ববিদ্যালয় শহর। শহরটিতে উচ্চমানের রেল ও মহাসড়োক সংযোগ আছে এবং কাছেই এনসেনাদা বন্দর অবস্থিত। শহরটির শিল্পের মধ্যে আছে তেল পরিশোধন, মাংস প্রক্রিয়াকরণ, ময়দা তৈরি, এবং বস্ত্র ও যন্ত্রপাতি উৎপাদন। এই শহরে লা প্লাতা জাতীয় বিশ্ববিদ্যালয় (১৯০৫), লা প্লাতা ক্যাথলিক বিশ্ববিদ্যালয় (১৯৬৮) এবং আর্জেন্টিনীয় উকিলদের বিশ্ববিদ্যালয় (১৯৬৫) অবস্থিত। এছাড়াও এখানে একটি জাদুঘর আছে যার প্রত্নতাত্ত্বিক বিভাগ বিশ্বখ্যাত। ১৮৮২ সালে প্রাক্তন প্রাদেশিক রাজধানী বুয়েনোস আইরেস জাতীয় রাজধানীতে উন্নীত হবার পর শহরটি প্রাদেশিক রাজধানী নির্বাচিত হয়। ১৮৮২ সালের ১৯শে নভেম্বর গভর্নর দার্দো রোচা আনুষ্ঠানিকভাবে এটি প্রতিষ্ঠা করেন। শহরটির নির্মাণকাজ তোমাস ব্র্যাডলি সাটনের আলোকচিত্রগুলিতে সম্পূর্ণ নথিবদ্ধ আছে। ১৯৫২ থেকে ১৯৫৫ সালের মধ্যবর্তী সময়ে এটি সিউদাদ এভা পেরন (এভা পেরনের শহর) নামে পরিচিত ছিল।  আর্জেন্টিনার ২০২২ সালের জনগণনা অনুযায়ী লা প্লাতা শহর বা পার্তিদোর জনসংখ্যা ৭ লক্ষ ৭২ হাজার ও এর মহানগর এলাকা তথা বৃহত্তর লা প্লাতা-তে জনসংখ্যা প্রায় ৯ লক্ষ ৩৮ হাজার।  তথ্যসূত্র  বিষয়শ্রেণী:আর্জেন্টিনার শহর
পেডং টাইগার (বৈজ্ঞানিক নাম: Parantica pedonga (Fujioka)) যার শরীর ও ডানা  লালচে বাদামি রঙের, এরা ‘নিমফ্যালিডি’ পরিবারের সদস্য এবং 'ডানায়িনি' উপ-গোত্রের অন্তর্ভুক্ত মাঝারীর চেয়ে বড় মাপের প্রজাপতি। এই প্রজাতি ছিটমউল প্রজাপতির সাথে সাদৃশ্যপূর্ন।   আকার  প্রসারিত অবস্থায় পেডং টাইগার এর ডানার আকার ৮৫-১০৫ মিলিমিটার দৈর্ঘ্যের হয়।   বিস্তার  এই প্রজাতি ভারত এর সিকিম থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।   চিত্রশালা   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:১৯৭০-এ বর্ণিত প্রজাপতি
আতিক ইবনে কায়স মুহাম্মাদের একজন সাহাবা ছিলেন, যিনি উহুদের যুদ্ধে অংশগ্রহণ করেছিলেন। তিনি হাদিস বর্ণনাকারী সাহাবা জাবের ইবনে আতিকের পিতা ছিলেন।   পরিচয়  আতিক ইবনে কায়সের পিতার নাম কায়স ও মাতার নাম যায়নাব বিনতে সায়াফিয়ি। তিনি উহুদের যুদ্ধে অংশগ্রহণ করেছিলেন।   হাদিস বর্ণনা  আতিকের একটি পুত্র ছিল, যার নাম জাবের ইবনে আতিক। তার পুত্র আতিকের নিকট হতে একটি হাদিস বর্ণনা করেন। হাদিসটি হলো:জাবের ইবনে আতিক বলেন, মুহাম্মাদ একবার উপস্থিত লোকদের সম্বোধন করে বললেন, "তোমাদের নিকট শাহাদাত কোনটি?" তারা বললো, "আল্লাহর পথে মৃত্যুবরণ করা"। মুহাম্মাদ বললেন, "আল্লাহর পথে মৃত্যুবরণ করা ছাড়া আরো সাত ধরনের শাহাদাত আছে। ১. প্লেগ বা মহামারিতে মৃতবরণ করা ব্যক্তি, ২. পানিতে ডুবে মৃতবরণ করা ব্যক্তি, ৩. ফুসফুসের রোগে আক্রান্ত হয়ে মৃতবরণ করা ব্যক্তি, ৪. পেটের রোগে মৃতবরণ করা ব্যক্তি, ৫. আগুনে পুড়ে মৃতবরণ করা ব্যক্তি, ৬. ধ্বংসস্তুপের নীচে চাপা পড়ে মৃতবরণ করা ব্যক্তি এবং ৭. যে নারী পেটে বাচ্চা মৃতবরণ করে, সবাই শহিদ।’ (আহমদ, আবু দাউদ, নাসায়ি)ইবনে শাহিন মুহাম্মাদ ইবনে ইয়াজিদ এই হাদিসটি বর্ণনা করেছেন।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা